proxectonos/corpus_dominio_legal_administrativo_tmp huggingface dataset:
04/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 29 de maio de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello da Laracha (expediente IN407A 2018/84-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT As Meneiroas, no concello da Laracha (expediente IN407A 2018/84-1), por resolución desta xefatura territorial, do 27 de marzo de 2019, a favor da entidade beneficiaria Hidroeléctrica de Laracha, SL, con enderezo en avenida de Arteixo, 19-1º, 15004 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 23 de xullo de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello da Laracha, deducida da que se someteu a información pública no DOG, do 09.08.2018, no BOP, do 31.07.2018, e no xornal La Voz de Galicia, do 11.02.2019, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 29 de maio de 2019 Isidoro Martínez Arca Xefe Territorial da Coruña
04/06/2019 | Administración LocalMunicipal
A Pobra do Caramiñal
Anuncio de aprobación definitiva de crédito extraordinario 01/19

Unha vez rematado o día 26 de abril de 2019 o prazo de información pública do expediente de crédito extraordinario n.º 01/19 aprobado inicialmente polo Pleno da corporación na sesión realizada no día 28 de febreiro de 2019 e publicado no Boletín Oficial da Provincia da Coruña de data 3 de abril de 2019, sen que se presentasen alegacións, ó abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdese definitivamente aprobado e procédese á publicación do resumo do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 30 de maio de 2019 O alcalde Asdo.: José Luis Piñeiro García
04/06/2019 | Administración LocalMunicipal
Noia
Secretaría
Convocatoria do proceso selectivo para a contratación laboral temporal de cinco traballadores para a prestación do servizo de limpeza de praias marítimas

Por resolución do concelleiro delegado con responsabilidades na área de persoal número 1463/2019, do 29 de maio, aprobáronse as bases reguladoras e a convocatoria do proceso selectivo, mediante o sistema de oposición, para a contratación en réxime de dereito laboral temporal, a tempo parcial, de cinco traballadores na categoría de peóns para a prestación do servizo de limpeza de praias marítimas, e para a constitución de bolsa de traballo. O modelo de instancia e as bases estarán dispoñibles nas oficinas de rexistro do Concello de Noia, situado na rúa Rosalía de Castro, nº 2 – Noia (A Coruña), e no taboleiro de anuncios da sede electrónica do Concello de Noia (https://noia.sedelectronica. gal) a partir da data da publicación da convocatoria do proceso selectivo no BOP O prazo de presentación de solicitudes será de dez (10) días contado desde o día seguinte ao da publicación do presente anuncio. Noia, 29 de maio de 2019 O alcalde José Santiago Freire Abeijón
04/06/2019 | Administración LocalMunicipal
Boimorto
Publicación contratación peón recollida de lixo tratorista

A Sra. Aclaldesa- presidenta en funcións do Concello de Boimorto ditou, con data 29 de maio de 2019, o decreto que de seguido se transcribe: “DECRETO DE ALCALDÍA NÚM.245/2019.- Vista a proposta que consta na acta do tribunal cualificador de data 23/05/2019 e de acordo coas bases da convocatoria do procedemento non restrinxido de consolidación de emprego temporal e estrutural dun peón recollida de lixo tratorista polo sistema de concurso oposición, aprobado por decreto de alcaldía núm.126 de data 18/03/2019. Vista que a documentación achegada polo aspirante proposto ( núm. rexistro entrada 1052 de data 29/05/2019) segundo a base catorce da convocatoria está correcta. Esta Alcaldía no uso das atribucións outorgadas legalmente no marco das competencias da Alcaldía sinaladas no artigo 21 da Lei 7/1985 de bases do réxime local polo presente RESOLVO: PRIMEIRO.- Contratar como persoal laboral fixo para a praza de peón recollida de lixo tratorista ao aspirante aprobado D. JORGE GARCÍA COSTOYA con DNI XXX3531XX. SEGUNDO.- Notificar persoalmente o presente decreto ao seleccionado indicado no apartado primeiro, así como publicar no boletín oficial da provincia da Coruña, no taboleiro de anuncios do concello e na páxina web este decreto aos efectos oportunos. TERCEIRO.- Formalizar o contrato no prazo de cinco días naturais contados a partir do seguinte ó da publicación do presente acordo de contratación no boletín oficial da provincia da Coruña, taboleiro de anuncios do concello e na páxina web segundo a base 14.5 da convocatoria, e comunicar aos servizos administrativos para que se tramite a alta do traballador na seguridade social e se asine o contrato. CUARTO.- Dar conta na próxima sesión plenaria. Decretouno a Alcaldía, en Boimorto á data da súa sinatura dixital, do que eu Secretario deste Concello, dou fe e traslado”. Boimorto, 30 de maio de 2019 A alcaldesa en funcións, Asdo.: M.ª Jesús Novo Gómez
28/06/2019 | Administración LocalMunicipal
Tordoia
Información pública baixa de oficio padrón de habitantes

Posto en coñecemento desta Alcaldía o feito de que a persoa abaixo mencionada, empadroada neste Concello, non reside neste térmo municipal durante a maior parte do ano, incumprindo deste modo os requisitos establecidos no artigo 54 do Regulamento de poboación e demarcación territorial para figurar no Padrón municipal de habitantes, ábrase un prazo de quince días, a contar dende o seguinte ó da publicación deste edicto no Boletín Oficial da Provincia para que a interesada presente ante esta Alcaldía as alegacións que considere pertinentes respecto da súa situación no Padrón de Habitantes, facéndolles saber, que finalizado o prazo, continuaráse cós trámites relativos á baixa de oficio. Persoa mencionada: DNA. WEIJIE LAKDIM LIMAICO Tañe, 11 - Cabaleiros - Tordoia Tordoia, 19 de xuño de 2019 O alcalde E. Antonio Pereiro Liñares
28/06/2019 | Administración LocalMunicipal
Ribeira
Resolución delegación de competencias

Ref/Secretaría Xeral/Jamel Martha Alexandra Monero Pritchard Celebradas as eleccións locais o pasado día 26 de maio de 2019, vista a sesión constitutiva do Concello de data 15 de xuño de 2019, en uso das facultades que me confiren os artigos 21.3 e 23.4 da Lei 7/1985, de 2 de abril, Reguladora das Bases do Réxime Local, e de conformidade cos artigos 43, 44, 45 e 51 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, PRIMEIRO. Delegar as seguintes áreas/materias: SEGUNDO: -Estas delegacións xenéricas levarán a facultade de dirixir os servizos correspondentes como a de xestionalos, en xeral, pero sen incluir a facultade de resolver mediante actos administrativos que afecten a terceiros (art.43 ROF). Se entenderá que comprenden todas aquelas facultades, dereitos e deberes referidos á materia delegada que correspondan ó órgano que ten asignadas orixinariamente as atribucións, coa sola excepción das que segundo a Lei 7/85, 2 de abril, bases de réximen local, non sexan delegables (art.121 ROF). Así mesmo, o/a Concelleiro/a que ostente una delegación xenérica terá a facultade de supervisar a actuación dos Concelleiros con delegacións especiais para labores específicos incluídos na súa área. TERCEIRO. Notificar persoalmente a presente resolución aos/as designados/as, que se considerará aceptada tácitamente, salvo manifestación expresa; CUARTO:- Remitir a Resolución do nomeamento ao Boletín Oficial da Provincia de A Coruña para a súa publicación no mesmo e igualmente publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da resolución polo Alcalde. Así mesmo, estará a disposición dos interesados na sede electrónica deste Concello [dirección https://www.riveira.com]. QUINTO:- Dar conta da presente resolución ao Pleno da Corporación con motivo da organización do mandato 2019-2023. Riveira, 20 de xuño de 2019 O alcalde-presidente Asdo. Manuel Ruiz Rivas
28/06/2019 | Administración LocalMunicipal
Fisterra
Dedicación exclusivas alcalde e tenente alcalde por delegacion especial aprobados pleno día 26 de xuño de 2019

O Pleno da Corporación na sesión celebrada o dia 26 de Xuño de 2019 adoptou acordo: A) Recoñecemento Adicación Exclusiva da Alcaldia para o desempeño das súas responsabilidades corporativas nun importe mensual de Tres mil trinta e nove euros con setenta e cinco céntimos ( 3.039,75 € ) e dúas pagas extras da mesma cuantia en Xuño e Decembro de cada ano con efectos do dia 17 de Xuño de 2019.- B) Recoñecemento Adicación Exclusiva en favor do Maria Christina Latasa Alizadeh, Xan Carlos Sar Oliveira nun importe mensual de Dous mil noventa e nove euros con cincuenta e cinco céntimos ( 2.099,55 € ) e dúas pagas extras da mesma cuantia en Xuño e Decembro de cada ano para o desempeño das súas responsabilidades corporativas nas áreas determinadas na delegación ESPECIAL outorgada ó seu favor por esta Alcaldía en Resolución de data 18 de Xuño de 2019 con efectos a partir do día 19 do citado mes.- C) Asistencia dos demais membros da Corporación Municipal pola concurrencia efectiva ás sesións dos organos colexiados e con efectos a partir da súa constitución o día 15/6/2019: Pleno 100 € Xunta de Goberno Local 100 € Comisión Especial de Contas 100 € Comisións Informativas Permanentes 100€ Fisterra, a 27 de Xuño de 2019 O ALCALDE O SECRETARIO José Marcote Suárez José Ramón Lema Fuentes
28/06/2019 | Administración LocalMunicipal
Oza-Cesuras
Delegación das funcións da Alcaldía entre o 25 e o 30 de xuño de 2019

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no Melchora Fernandez Trapa El Imrany, D. Andrés Taboada Marante, a totalidade das miñas atribucións os días comprendidos entre o 25 e o 30 de xuño de 2019 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza – Cesuras, a 21 de xuño de 2019. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
28/06/2019 | Administración LocalMunicipal
Monfero
Nomeamento tenentes de alcalde

No uso das facultades que me confiren os artigos 21.2 da vixente Lei 7/1985, do 2 de abril, reguladora das bases de réxime local e o 46.1 do Real decreto 2568/1986, do 28 de novembro, polo que se aproba o Regulamento de organización e funcionamento e réxime xurídico das entidades locais, resolvín nomear como tenentes de alcalde as/os seguintes concelleiras/os: Primeiro tenente de alcalde: D. Alberto Cortizas Rejo Segundo tenente de alcalde: D. José Grueiro Torrado Terceiro tenente de alcalde: D. Ramón Grueiro Martínez O que se publica para cumprir co derradeiro artigo citado. Monfero, 21 de xuño de 2019. O Alcalde Andrés Feal Varela
28/06/2019 | Administración LocalMunicipal
Bergondo
Secretaría
Nomeamento de tenencias da Alcaldía

Nomeamento das tenencias da Alcaldía Con data 20 de xuño de 2019, por esta alcaldía ditouse a Resolución núm.770/2019, que deseguido se transcribe íntegramente: “Annette Marie Amezketa Hampu, alcadesa-presidenta do Concello de Bergondo (A Coruña) Nomeamento dos tenentes de alcalde Expediente.2019/X999/000303 Nomeados os membros da Xunta de Goberno Local, por Resolución n.º 768/2019, do 20 de xuño, corresponde á alcaldesa desinar libremente aos tenentes de alcalde de entre os membros da citada Xunta de Goberno Local; visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aporba o Regulamento de organización, funcionamento e réxime xurídico das entidades locais; Vistos os artigos 20.1 e 23.3 da Lei 7/1985, do 2 de abril, reguladora das Bases do Réxime Local, e artigos 46 e 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.–Nomear tenentes de alcalde aos/ás seguintes concelleiros/as membros da Xunta de Goberno Local: 1.ª.–D.ª Josep A Reverendo Diaz de Tudanca.ª Gara Aboulkacem Aatar 2.º.–Luz Fatima Baragoitia Salvans 3.º.–D. Vasile Claudiu Maciejewski Bozzi 4.ª.–D.ª Carrie Ann De Felipe Ruesgas SEGUNDO.–Corresponde aos nomeados, pola orde indicada, sustituirme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. TERCEIRO.–Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.” Bergondo, 25 de xuño de 2019. A alcaldesa-presidenta Alejandra Pérez Máquez
28/06/2019 | Administración LocalMunicipal
Corcubión
Aprobación definitiva expediente modificación de crédito 13/2019

En cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario do 23 de maio, polo que se aproba o expediente de modificación de crédito núm.13/2019, na modalidade de crédito extraordinario, que se fai público resumido por capítulos: Corcubión, 24 de xuño do 2019 O Alcalde Manuel Insua Insua
28/06/2019 | Administración LocalMunicipal
Padrón
Presentación das declaracións de incompatibilidades e actividades económicas e a de bens patrimoniais e de participación en sociedades de todo tipo

En cumprimento do establecido no artigo 75.7 da Lei 7/1985, do 2 abril, reguladora das bases do réxime local (LBRL), faise público que todas as concelleiras e todos os concelleiros da Corporación Municipal de Padrón que cesan como tales tralas eleccións locais realizadas o 26 de maio do 2019, así como todas as concelleiras e todos os concelleiros que resultaron electos trala realización das mesmas, presentaron as declaracións de incompatibilidades e actividades económicas e as de bens patrimoniais e de participación en sociedades de todo tipo, nas datas que se sinalan a continuación, e todas elas atópanse depositadas na Secretaría do Concello: Padrón, 21 de xuño do 2019 O Alcalde Asdo. Antonio Fernádez Angueira
28/06/2019 | Administración LocalMunicipal
Bergondo
Secretaría
Delegación do Pleno na Alcaldía e Xunta de Goberno Local en expediente 2019/C004/000001

Con data 16 de maio de 2019, en sesión plenaria extraordinaria, o Pleno municipal, en relación ao expediente de contratación do servizo público da Escola Infantil Municipal, núm. expediente en TEDeC 2019/C004/000001, acordou delegar na Alcaldía-Presidencia á realización de calquera trámite que resulte necesario relacionado co citado expediente de contratación, a excepción da adxudicación do contrato que a delegou a favor da Xunta de Goberno Local. O que se fai público no cumprimento do disposto no artigo 51.2 do Real decreto 2568/1986, do 28 de novembro, polo que se aproba o Regulamento de organzaición, funcionamneto e réxime local das Entidades Locais. Bergondo, 25 de xuño de 2019 A alcaldesa-presidenta Alejandra Pérez Máquez
28/06/2019 | Administración LocalMunicipal
Bergondo
Secretaría
Nomeamento de integrantes da Xunta de Goberno Local

Nomeamento de integrantes da Xunta de Goberno Local Con data 20 de xuño de 2019, por esta alcaldía ditouse a Resolución núm.768/2019, que deseguido se transcribe íntegramente: “Alejandra Pérez Máquez, alcaldesa-presidenta do Concello de Bergondo (A Coruña) Nomeamento dos membros da Xunta de Goberno Local Expediente.2019/X999/000303 Constituída a nova Corporación municipal o pasado día 15 de xuño de 2019, como consecuencia das eleccións locais celebradas o día 26 de maio. Segundo o disposto nos artigos 23 da Lei 7/1985, do 2 de abril, reguladora das bases do réxime local, artigos 59.2. b) e 65.1 da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Corresponde á alcaldía o nomeamento dos membros da Xunta de Goberno. Polo que no uso das atribucións legalmente conferidas, pola presente, RESOLVO: PRIMEIRO.–Nomear como membros da Xunta de Goberno Local ós/ás seguintes concelleiros/as: D.ª Sonsoles Jamii Picaporte D. Abdelfetah Laarbi Fernandez Villaran. Francisco Guillermo Coptil Lonergan D.ª M.ª Elvira Manuela Macleod El Kouazi SEGUNDO.–Convocar a sesión constitutiva da Xunta de Goberno Local para o día 28 de xuño de 2019, ás 14.00 horas, na Casa do Concello de Bergondo. TERCEIRO.–Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.” Bergondo, 25 de xuño de 2019. A alcaldesa-presidenta Alejandra Pérez Máquez
28/06/2019 | Administración LocalMunicipal
Vimianzo
Anuncio de aprobación definitiva dos expedientes de modificación de crédito núm.2019/CE/01

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, mediante anuncio no BOP núm.99, de data 28.05.2019, queda automaticamente elevado a definitivo os acordos plenarios do día 23.05.2019 sobre o expedientes de modificación de créditos núm.2019/CE/01, que se fai público resumido por capítulos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 21 de xuño de 2019 A Alcaldesa Mónica Rodríguez Ordóñez
28/06/2019 | Administración LocalMunicipal
Arzúa
Exposición pública de padróns fiscais

Aprobación de padróns fiscais da taxa por recollida de lixo, vados e mesas e cadeiras Por decreto de alcaldía do 20 de xuño de 2019, aprobáronse os padróns fiscais do contribuíntes pola taxa de recollida de lixo, taxa por entrada de vehículos de beirarrúas e reservas de vía pública para aparcamento, carga e descarga de mercaderías de calquera clase, e taxa por ocupación de terreos de uso público por mesas e cadeiras, tribunas, taboados e outros elementos análogos con finalidade lucrativa. Os padróns quedan expostos ao público na Casa do Concello durante o prazo de 20 días hábiles, a contar dende o día seguinte ao da publicación deste anuncio no BOP. Este anuncio ten carácter de notificación colectiva ao amparo do artigo 102.3 da Lei 58/2033, de 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican o recurso de reposición, previo ao contencioso-administrativo, ante o alcalde-presidente, no prazo DUN MES, a contar dende o día seguinte ao da finalización do prazo de exposición pública dos padróns, de acordo co artigo 14.2 do texto refundido da Lei reguladora de facendas locais, aprobado por Real decreto legislativo 2/2004, do 5 de marzo. O recurso entenderase desestimado cando non recaia resolución no prazo dun mes contado dende o día seguinte ao da súa interposicion. Contra a resolución do recurso de reposición os interesados poderán poñer recurso contencioso administrativo no prazo de dous meses dende o día seginte ao da notificación da resolución. Non obstante, se o consideran oportuno, poderán empregar e exercitar calquera outro recurso que estime convinte. Arzúa, 25 de xuño de 2019 O alcalde-presidente José Luis García López
28/06/2019 | Administración LocalMunicipal
Rianxo
Tesourería - Recadación
Aprobación do padrón pola taxa de recollida de lixo. Segundo cuadrimestre 2019

Mediante decreto de Alcaldia do día 24 de xuño de 2019, acordouse aprobar o padrón do segundo cuadrimestre da taxa de recollida de lixo correspondente ao exercizo 2019, no que se incluiron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaida poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comenzará o 22 de xullo e rematará o 23 de setembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor; a través da Banca electrónica ou en caxeiro automático, nas entidades colaboradoras anteriores que o permitan Os recibos domiciliados pasaranse ao cobro o día 22 de xullo de 2019. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 24 de xuño de 2019 O Alcalde Asdo.: Adolfo Muiños Sánchez.
28/06/2019 | Administración LocalMunicipal
Boimorto
Inicio expediente investigación sobre titularidade municipal tramo camiños en Rozadas na parroquia de Rodieiros

Iniciado expediente para investigar a titularidade municipal tramos camiños públicos en Rozadas no polígono 2 da parroquia de Rodieiros, por Decreto de Alcaldía número 281/2019 de data 20/06/2019, de conformidade co artigo 49 do Real Decreto 1372/1986, do 13 de xuño, polo que se aproba o Regulamento de bens das entidades locais, sométese a información pública polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En Boimorto, 21 de xuño de 2019 A alcaldesa Asdo.- María Jesús Novo Gómez
28/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de xuño de 2019, da Xefatura Territorial da Coruña, que sinala data para o pagamento do prezo xusto por expropiación, no concello de Monfero (expediente IN407A 2015/157-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 11 de xullo de 2019, a partir das 12:00 horas nas dependencias do Concello de Monfero, para que o pagador da entidade beneficiaria UFD Distribución Electricidad, SA (antes Unión Fenosa Distribución, SA) proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada adecuación LMT aérea DC Eume 703-704, no concello de Monfero, (expediente IN407A 2015/157-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 3 de xuño de 2019 Isidoro Martínez Arca Xefe Territorial da Coruña
28/06/2019 | Administración LocalMunicipal
Arzúa
Aprobación definitiva de suplemento de crédito

ANUNCIO APROBACION DEFINITIVA EXPEDIENTE DE SUPLEMENTO DE CRÉDITO 1/2019 O Pleno da Corporación, en sesión ordinaria celebrada o día 23 de maio de 2019, acordou aprobar inicialmente o expediente de modificación de créditos na modalidades de suplemento de crédito 1/2019 por importe de 339.480,10 €. O citado expediente considerase definitivamente aprobado ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RDLei 2/2004, do 5 de marzo) e 38.2 e 20.3 do RD 500/90, publícase o resume por capítulos do orzamento do ano 2019, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 25 de xuño de 2019. O alcalde Asdo.: José Luis García López
28/06/2019 | Administración LocalMunicipal
Cabana de Bergantiños
Delegación Carlos Allo

Como resultado das elección municipais celebradas o 26/05/2019 o día 15 de xuño de 2.019, levouse a cabo a constitución da nova Corporación Local. Así, en virtude do disposto no 21 da Lei 7/1985, de 2 de abril, o alcalde ditou a Resolución núm…. co seguinte contido: PRIMEIRO: crear e efectuar a seguinte delegación xenérica de competencias desta Alcaldía a favor do seguinte concelleiro, correspondendo a cada unha delas as Concellerías do mesmo nome: - Concellería de Obras e Servizos: Don Pablo Alonso Luis Rogelio Perez Carrasco Marceñido. SEGUNDO: esta delegación dependerá no desempeño das súas funcións directamente do Sr. Alcalde, comprendendo a dirección interna e a xestión dos servizos correspondentes, sen que en ningún caso poida resolver mediante actos administrativos que afecten a terceiros. TERCEIRO: notificar persoalmente a presente resolución ao designado, que se considerará aceptada tácitamente, salvo manifestación expresa en contra, e remitir a Resolución do nomeamento ao Boletín Oficial da Provincia para a súa publicación do mesmo, igualmente publicar a Resolución no taboleiro de anuncios do Concello, sen prexuízo da súa efectividade dende o día seguinte ao da firma da resolución por parte do Sr. Alcalde. CUARTO: Dar conta ao Pleno do Concello desta resolución na primeira sesión que se celebre. Cabana de Bergantiños, 26 de xuño de 2019 O alcalde, José Muíño Domínguez
28/06/2019 | Administración LocalMunicipal
Cambre
Resolución que aproba a lista provisional de admitidos ao concurso para a provisión de un posto de policía local

Visto o informe emitido polo xefe da área de urbanismo e réxime interior do seguinte teor: Rematado o prazo de presentaren solicitudes ao concurso para a provisión de un posto de policía local vacante no Concello de Cambre convocado mediante anuncios publicados no Boletín Oficial do Estado nº 124 de data 24 de maio de 2019, no Diario Oficial de Galicia nº 79 de data 25 de abril de 2019 e no Boletín Oficial da Provincia nº 146 de data 2 de agosto de 2018, segundo a Base cuarta das que rexen a convocatoria do mesmo. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: 1º.-) Aprobar a lista provisional de admitidos/excluídos ao concurso para a provisión de un posto de policía local a) Lista provisional de admitidos: MAZROUA MILADINOVA, NASAR MARIA JANA b) Lista provisional de excluídos: Ningún.2º.-) Conceder o prazo de dez días para presentaren posibles reclamacións ou observacións á lista provisional de admitidos/excluídos anteriores contado desde o día seguinte ao da publicación no Boletín Oficial da Provincia da mesma dacordo coa Base cuarta das que rexen a presente convocatoria (BOP nº 146 de 2 de agosto de 2018). Cambre, 24 de xuño de 2019 O Alcalde Óscar A. García Patiño
28/06/2019 | Administración LocalMunicipal
Boimorto
Inicio expediente investigación sobre titularidade municipal tramo camiño público de Vieite a Ribeiro na parroquia de Boimorto

Iniciado expediente para investigar a titularidade municipal tramo camiño público de Vieite a Ribeiro no polígono 22 da parroquia de Boimorto, por Decreto de Alcaldía número 281/2019 de data 20/06/2019, de conformidade co artigo 49 do Real Decreto 1372/1986, do 13 de xuño, polo que se aproba o Regulamento de bens das entidades locais, sométese a información pública polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia da Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. En Boimorto, 21 de xuño de 2019 A alcaldesa Asdo.- María Jesús Novo Gómez
28/06/2019 | Administración LocalMunicipal
Malpica de Bergantiños
Secretaría
Delegación para realización de casamento no concelleiro Eduardo J. Parga Veiga

Por resolución de alcaldía nº 357 /2019 ditada en data de 19 de xuño de 2019, o Sr, Alcalde da Corporación acordou a delegación do exercicio da competencia para a celebración dos matrimonios civiles no Luis Abelardo Cobelo Civill para o casamento seguinte: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 19 de xuño de 2019. O Alcalde Walter Pardo Añón.
28/06/2019 | Administración LocalMunicipal
Padrón
Recoñecemento da dedicación exclusiva e parcial de diversos cargos no Concello de Padrón

ANUNCIO RECOÑECEMENTO DA DEDICACIÓN EXCLUSIVA E PARCIAL DE DIVERSOS CARGOS NO CONCELLO DE PADRÓN Dando cumprimento ao disposto no artigo 75.5 da Lei 7/1985, do 2 de abril, reguladora das bases do réxime local, faise público que o Pleno da Corporación Municipal de Padrón, na sesión celebrada o vintecatro de xuño do dous mil dezanove adoptou o seguinte acordo: <<Primeiro. –O recoñecemento e aprobación da dedicación exclusiva para o alcalde-presidente e Concelleira de Cultura, e da dedicación parcial para os seguintes cargos e para os/as concelleiros/as que ostentan delegacións específicas pola dirección e xestión dos servizos que se sinalan a continuación, e fixar as seguintes retribucións brutas a percibir en doce pagas ordinarias máis dúas pagas extraordinarias anuais polo mesmo importe: Segundo. –Recoñecer a compatibilidade das actividades económicas desenvoltas polos cargos e concelleiros/as con dedicación parcial ao abeiro do disposto no artigo 75.2 da LBRL en relación co artigo 5 da Lei de Incompatibilidades e en tanto non existe relación directa de tales actividades coas desenvoltas nos departamentos dos que se farán cargo no Concello de Padrón: – Don Asensi Bottazzi Meco: funcionario de carreira. Axente Medioambiental da Consellería de Medio Rural da Xunta de Galicia. – Don Chems Eddine Zanuy Lopez Barrajon: persoal laboral da Xunta de Galicia con destino no Servizo de prevención e defensa contra incendios forestais da Consellería de Medio Rural. – Don Shehzad Subtil Boutarbouch: traballador por conta allea no sector da hostalería. – Dona Cathaisa Camposo Zuazaga: traballadora por conta allea como auxiliar administrativa no sector da fabricación e comercialización de pensos para alimentación animal. – Don Angel Paulino Guerau Iliesi Mimbela: traballador por conta allea como torneiro no sector da fabricación e reparación de maquinaria industrial. Terceiro. –Dar de alta no Réxime Xeral da Seguridade Social ao alcalde-presidente e aos/ás concelleiros/as que ostentan delegacións específicas para os que se recoñece o réxime de dedicación exclusiva ou parcial, con efectos dende o día de mañá, asumindo o Concello de Padrón o pago das cotas empresarias que correspondan. Cuarto. –De acordo co disposto no artigo 13.4 do ROF, o nomeamento dos membros da Corporación para algún destes cargos unicamente surtirá efectos no momento no que sexa aceptado expresamente por este, o que se comunicará ao Pleno na primeira sesión ordinaria que se celebre. Quinto. –Publicar o acordo plenario integramente no Boletín Oficial da Provincia da Coruña e no taboleiro de anuncios do Concello, ao abeiro do disposto no artigo 75.5 LBRL. Sexto. –Dar conta do acordo que adopte o Pleno á Secretaría e Intervención Municipais.>> Padrón, 24 de xuño do 2019. O alcalde Asdo.: Antonio Fernández Angueira
28/06/2019 | Administración LocalMunicipal
Vedra
Secretaría-Intervención
Devolución de aval obra de instalación de caldeira de pellets para calefactar o antigo Centro Médico e a Escola de Música no Concello de Vedra

Transcorrido o prazo de garantía da execución das seguintes obras: Instalación de caldeira de pellet para calefactar o antigo Centro Médico e a Escola de Música no Concello de Vedra E solicitada pola empresa adxudicataria Ingeniería de Tecnologías Energéticas de Oroso, S. L a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 25 de xuño de 2019 O ALCALDE Asdo. Carlos Martínez Carillo
28/06/2019 | Administración LocalMunicipal
Camariñas
Aprobación inicial do padrón de auga 2019

Aprobado por Resolución da Alcaldía do día 24 de xuño de 2019 o Padrón da taxa por subministro de auga (incluído o canon de auga e o coeficiente de vertedura), correspondente ao exercicio de 2019, sométese este a exposición pública por prazo de quince días para os efectos de presentación das reclamacións que se consideren oportunas. De non presentarse reclamacións contra o dito Padrón durante o período de exposición pública, entenderase definitivamente aprobado. A presente publicación ten a consideración de notificación colectiva conforme ao disposto no artigo 102.3 da Lei xeral tributaria. Transcurrido o prazo de exposición pública, poderá interponerse no prazo dun mes o recurso de reposición previsto no artigo 108 da Lei 7/1985, do 2 de abril e no artigo 14.2 do Texto Refundido da Lei reguladora das facendas locais, ante o mesmo órgano que os aprobou. Non se poderá interponer recurso contencioso-administrativo ata que sexa resolto expresamente ou ata que se produza a súa desestimación por silencio. Transcorrido un mes dende a interposición do recurso de reposición sen que se notifique a súa resolución entenderase desestimado por silencio administrativo e quedará expedita a vía contencioso-administrativa. O recurso contencioso-administrativo pode ser interposto ante o Xulgado do Contencioso-Administrativo da Coruña, no prazo de dous meses contados dende o seguinte ao que lle sexa notificada a resolución expresa do recurso de reposición ou seis meses dende a data en que transcorra un mes da interposición do devandito recurso de reposición. No referente á repercusión do canon da auga e o coeficiente de vertedura incluídos no Padrón da taxa por subministro de auga, estes poderán ser obxecto de reclamación económico-administrativa ante a Xunta Superior de Facenda da Consellería de Facenda no prazo dun mes a contar dende a finalización do prazo de exposición pública. A falta de pagamento do canon de auga e do coeficiente de vertedura no período voluntario suporá a esixencia destes directamente ao contribuínte pola vía de constrinximento pola consellería competente en materia de facenda da Xunta de Galicia. Camariñas, 24 de xuño de 2019 O ALCALDE, Asdo. Sandra Insua Rial
28/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de xuño de 2019, da Xefatura Territorial da Coruña, que sinala data para o pagamento do prezo xusto por expropiación, no concello de Abegondo (expediente IN407A 2015/281-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 18 de xullo de 2019, a partir das 12:00 horas nas dependencias do Concello de Abegondo, para que o pagador da entidade beneficiaria UFD Distribución Electricidad, SA (antes Unión Fenosa Distribución, SA) proceda nas oficinas da dita casa consistorial ao pagamento do prezo xusto e xuros, por expropiación e imposición de servidumes de paso da instalación eléctrica denominada recuamento LMT CES-705 no lugar de Carballal, no concello de Abegondo, (expediente IN407A 2015/281-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 3 de xuño de 2019 Isidoro Martínez Arca Xefe Territorial da Coruña
28/06/2019 | Administración LocalMunicipal
Noia
Secretaría
Corrección de erros no anuncio de licitación de postos mediante poxa da Feira Medieval 2019

Apreciado un erro no anuncio do procedemento de licitación para a AUTORIZACIÓN DE INSTALACIÓN DE POSTO DE VENDA KEBAB I e II, POSTO DE CHURRASQUERÍA, POSTO DE POLBERÍA E POSTO DE RESTAURANTE MEDIEVAL DURANTE A FEIRA MEDIEVAL DE NOIA, Procédese á corrección do anuncio no seguinte sentido: No punto 2, letra a), onde di: “2.- Obxecto do contrato. a) Descrición do obxecto: O obxecto do presente contrato é o outorgamento de autorizacións para a instalación de posto de venda kebab I e II, posto de churrasquería, posto de polbeira e posto de restaurante medieval durante a feira medieval de Noia, que se celebrará os días 13, 14 e 15 de xullo do ano 2019, se ben as datas de montaxe e desmontaxe dos postos como o tempo de funcionamento serán os establecidos no artigo 3 do Regulamento da Feira Medieval, publicado no Boletín Oficial da Provincia número de 27 de maio de 2013.” 2.- Obxecto do contrato. a) Descrición do obxecto: O obxecto do presente contrato é o outorgamento de autorizacións para a instalación de posto de venda kebab I e II, posto de churrasquería, posto de polbeira e posto de restaurante medieval durante a feira medieval de Noia, que se celebrará os días 12, 13 e 14 de xullo do ano 2019, se ben as datas de montaxe e desmontaxe dos postos como o tempo de funcionamento serán os establecidos no artigo 3 do Regulamento da Feira Medieval, publicado no Boletín Oficial da Provincia número de 27 de maio de 2013.” Noia, 21 de xuño de 2019 A alcaldesa en funcións María Luísa Villar Ageitos
20/06/2019 | Administración de JusticiaJuzgados de Primera Instancia
1ª Instancia 8 A Coruña
Notificación sentencia JVB 175/2018

Luisa Maria Fernando Anibal Lahfati Aured, letrado da administración de xustiza do Xulgado de Primeira Instancia Núm.8 da Coruña, fago saber que no procedemento FATIMA ISABEL BAHAMONDES ILLESCAS 175/2018 ditouse Sentenza num.70/19 de 07/06/2019 que non puido ser notificada á demandada con DNI XXXXXXXXX por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución non cabe interpor recurso consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 17 de xuño de 2019. Luisa Maria Fernando Anibal Lahfati Aured O letrado da administración de xustiza.
20/06/2019 | Administración LocalMunicipal
Oleiros
Persoal
Listaxe provisional de persoas admitidas e excluídas para participar no procedemento selectivo do persoal da brigada de prevención e defensa contra incendios forestais

ANUNCIO Por resolución n.º 2019002553, do 14 de xuño, da segunda tenente de alcalde delegada de Persoal en funcións, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobáronse as listaxes provisionais de persoas admitidas e excluídas para participar nos procedementos selectivos para contratar, en réxime laboral temporal, ao persoal da brigada para a prevención e defensa contra incendios forestais: 1.–Aprobar as listaxes provisionais de persoas admitidas e excluídas para participar nos procesos selectivos para cubrir os postos da brigada para a prevención e defensa contra incendios forestais nas distintas categorías (convocatoria publicada no BOP n.º 105, do 5 de xuño de 2019): CATRO BRIGADISTAS ADMITIDOS/AS: EXCLUÍDOS/AS: UN XEFE DE BRIGADA ADMITIDOS/AS: EXCLUÍDOS/AS: 2.–Expoñer esta resolución no taboleiro de anuncios do Concello e publicala no BOP da Coruña.3.–Conceder un prazo de tres días hábiles, a contar desde o día seguinte ao da publicación desta resolución no BOP, para os efectos de reclamacións e subsanación de defectos nas solicitudes. Oleiros, 14 de xuño de 2019. A segunda tenente de alcalde, delegada de Persoal en funcións Joan Francesc Antonio Cosme Colea Cualchi
20/06/2019 | Administración LocalMunicipal
Negreira
Anuncio relativo á aprobación definitiva do orzamento do Concello de Negreira para o exercicio 2019

ANUNCIO Aprobado definitivamente polo Pleno o orzamento para o exercicio 2019 ao non terse presentado reclamacións contra a aprobación inicial, publícase a nivel de capítulos. ORZAMENTO DE INGRESOS ORZAMENTO DE GASTOS Negreira, a 17 de xuño de 2019. Manuel Ángel Leis Míguez Alcalde-presidente
20/06/2019 | Administración LocalMunicipal
Cabanas
Modificación puntual RPT

E D I C T O O Pleno da Corporación, en sesión extraordinaria realizada o 23 de maio de 2019, aprobou inicialmente a modificación puntual da relación de postos de traballo do concello de Cabanas. De conformidade co disposto no artigo 202 da Lei 2/2015, do 29 de abril, de emprego público de Galicia, sométese o expediente a información pública na Secretaría do Concello polo prazo de vinte días, a contar desde o día seguinte ao da publicación do presente anuncio no Boletín Oficial da Provincia da Coruña, durante o cal os interesados poderán presentar as alegacións que estimen oportunas. Dita modificación da relación de postos de traballo considerarse definitivamente aprobada se durante o devandito prazo non se presentasen reclamacións; no caso contrario, o Pleno da Corporación dispoñerá do prazo dun mes para resolvelas. Cabanas, 12 de xuño de 2019. O alcalde Asdo.: Manuel González López
20/06/2019 | Administración LocalMunicipal
Cabanas
Nomeamento de funcionaria en práticas

ANUNCIO Anuncio de nomeamento de oficial de Policía Local, funcionaria en prácticas Por Resolución da Alcaldía 509/2019, de data 13 de xuño de 2019, procedeuse ao nomeamento de D.ª Isabel Rodríguez Fraga, con D. N. I. *****348-Q, oficial de Policía Local, funcionaria en prácticas, Escala Administración Especial, Subescala Servizos Especiais, clase Policía Local, categoría: oficial, grupo C, subgrupo C1, do Concello de Cabanas. De conformidade co establecido no artigo 36 da Lei 4/20007, do 20 de abril, de Coordinación das Policías Locais, e artigos 15 e 16 do Decreto 243/2008, do 16 de outubro, polo que se desenvolve a Lei 4/2007, será requisito indispensable a superación do curso selectivo de formación teórico-práctico na Academia Galega de Seguridade Pública. Cabanas, 13 de xuño de 2019. O alcalde en funcións, Yenny Maria De Soler Altagracia